**národná rada slovenskej republiky**

VII. volebné obdobie

Číslo: CRD-665/2018

**911a**

**Spoločná správa**

**výborov Národnej rady Slovenskej republiky o prerokovaní Správy o činnosti komisára pre osoby so zdravotným postihnutím za rok 2017 (tlač 911a)**

Výbor Národnej rady Slovenskej republiky pre ľudské práva a národnostné menšiny ako gestorský výbor podáva Národnej rade Slovenskej republiky spoločnú správu výborov o prerokovaní Správy o činnosti komisára pre osoby so zdravotným postihnutím za rok 2017 (tlač 911):

Predseda Národnej rady Slovenskej republiky svojím rozhodnutím č. 958 z 29. marca 2018 pridelil predmetnú správu na prerokovanie týmto výborom:

* Výboru NR SR pre zdravotníctvo,
* Výboru NR SR pre sociálne veci a
* Výboru NR SR pre ľudské práva a národnostné menšiny.

Zároveň určil Výbor NR SR pre ľudské práva a národnostné menšiny za gestorský výbor, ktorý podá Národnej rade Slovenskej republiky správu o výsledku prerokovania uvedeného materiálu vo výboroch a návrh na uznesenie Národnej rady Slovenskej republiky.

Výbor NR SR pre zdravotníctvo rokoval o správe 9. mája 2018 a prijal k nej uznesenie č. 100, v ktorom odporúčal, aby národná rada zobrala správu na vedomie.

Výbor NR SR pre sociálne veci rokoval o správe 9. mája a prijal k nej uznesenie č. 107, v ktorom odporúčal, aby národná rada zobrala správu na vedomie.

Výbor NR SR pre ľudské práva a národnostné menšiny rokoval o správe 24. apríla 2018 a prijal k nej uznesenie č. 83, v ktorom odporúčal, aby národná rada zobrala správu na vedomie.

Gestorský výbor na základe uznesení výborov

**odporúča**

Národnej rade Slovenskej republiky

**zobrať na vedomie**

Správu o činnosti komisára pre osoby so zdravotným postihnutím za rok 2017 (tlač 911).

Spoločná správa výborov bola schválená uznesením gestorského výboru zo 16. mája 2018 č. 87. Týmto uznesením výbor poveril poslankyňu Elenu Červeňákovú, aby uviedla správu na schôdzi Národnej rady Slovenskej republiky a predložila návrh na uznesenie Národnej rady Slovenskej republiky.

Anna Verešová v. r.

predsedníčka Výboru NR SR pre ľudské práva a národnostné menšiny

N Á R O D N Á R A D A  S L O V E N S K E J R E P U B L I K Y

VII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

č. CRD-665/2018

návrh

uznesenie

národnej rady slovenskej republiky

z .... mája 2018

k Správe o činnosti komisára pre osoby so zdravotným postihnutím za rok 2017 (tlač 911)

Národná rada Slovenskej republiky

**berie na vedomie**

Správu o činnosti komisára pre osoby so zdravotným postihnutím za rok 2017 (tlač 911).